CELEX: 32010D0115
Language: et
Date: 2010-02-23 00:00:00
Title: 2010/115/EL: Komisjoni otsus, 23. veebruar 2010, millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa (teatavaks tehtud numbri K(2010) 972 all) (EMPs kohaldatav tekst)

25.2.2010   
            
            
               ET
            
            
               Euroopa Liidu Teataja
            
            
               L 48/12
            
         KOMISJONI OTSUS,
   23. veebruar 2010,
   millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa
   (teatavaks tehtud numbri K(2010) 972 all)
   (EMPs kohaldatav tekst)
   (2010/115/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 18. septembri 2000. aasta direktiivi 2000/53/EÜ kasutuselt kõrvaldatud sõidukite kohta, (1) eriti selle artikli 4 lõike 2 punkti b,
   ning arvestades järgmist:
   
               (1)
            
            
               Direktiiviga 2000/53/EÜ on keelatud kasutada pliid, elavhõbedat, kaadmiumi või kuuevalentset kroomi pärast 1. juulit 2003 turule lastavate sõidukite materjalides ja osades, välja arvatud kõnealuse direktiivi II lisas loetletud juhtudel ning seal kindlaks määratud tingimustel. Vastavalt direktiivi 2000/53/EÜ artikli 4 lõike 2 punktile b peaks komisjon kõnealuse direktiivi II lisa regulaarselt kohandama teaduse ja tehnika arenguga.
            
         
               (2)
            
            
               Direktiivi 2000/53/EÜ II lisas on loetletud sõidukite materjalid ja osad, mille puhul on tehtud erand kõnealuse direktiivi artikli 4 lõike 2 punktis a sätestatud keelust. Enne kõnealuse erandi kehtivusaja lõppu turule lastud sõidukid võivad sisaldada pliid, elavhõbedat, kaadmiumi või kuuevalentset kroomi materjalides ja osades, mis on loetletud direktiivi 2000/53/EÜ II lisas. Komisjoni 1. augusti 2008. aasta otsuses 2008/689/EÜ, millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa, (2) on sätestatud, et elektroonikaplaatides ja muudes elektriseadmetes, välja arvatud klaasil, sisalduva joodise suhtes, mida on kirjeldatud punkti 8 alapunktis a, ning klaasil paiknevates elektrirakendustes sisalduva joodise suhtes, mida on kirjeldatud punkti 8 alapunktis b, kohaldatavad erandid vaadatakse läbi 2009. aastal.
            
         
               (3)
            
            
               Tehniline ja teaduslik analüüs on osutanud, et kõnealused kaks erandit tuleks jaotada veel kümneks konkreetseks rakenduseks. Kõnealusest kümnest rakendusest tuleks viie pliid sisaldava materjali ja osa suhtes jätkuvalt kohaldada ajutist erandit direktiivi 2000/53/EÜ artikli 4 lõike 2 punktis a sätestatud keelust, kuna kõnealuste ainete kasutamist nendes konkreetsetes materjalides ja osades ei ole tehniliselt ja teaduslikult ikka veel võimalik vältida. Seepärast tuleks pikendada kõnealuste erandite kehtivusaega seni, kuni keelatud ainete kasutamist saab juba vältida.
            
         
               (4)
            
            
               Ülejäänud viie pliid sisaldava materjali ja osa suhtes tuleks jätkuvalt kohaldada kehtivusajata erandit direktiivi 2000/53/EÜ artikli 4 lõike 2 punktis a sätestatud keelust, kuna kõnealuste ainete kasutamist nendes konkreetsetes materjalides ja osades ei saa tehniliselt ja teaduslikult vältida ning otstarbekaid alternatiive ei ole lähitulevikus oodata. Kõnealused erandid tuleks läbi vaadata 2014. aastal, võttes arvesse tehnika ja teaduse arengut, et hinnata, millal nende ainete kasutamist saab juba vältida. Klaasil paiknevates elektrirakendustes kasutatavates joodistes sisalduva plii (välja arvatud pehmejoodis lamineeritud klaasil) suhtes kohaldatav erand tuleks läbi vaadata 1. jaanuariks 2012, kuna kõnealusele rakendusele on asendajad olemas, kuid nende tehnilisi omadusi tuleb veel täiendavalt kontrollida ja kinnitada.
            
         
               (5)
            
            
               Ülekandeseadmetes kasutatavate elastomeeride sidumisvahendites (pliisisaldusega kuni 0,5 massiprotsenti) sisalduva plii ja pliiühendite suhtes kohaldatava erandi kehtivusaega ei tuleks pikendada, kuna plii kasutamist sellist tüüpi rakendustes saab juba vältida.
            
         
               (6)
            
            
               Direktiivi 2000/53/EÜ II lisaga on ette nähtud, et direktiivi 2000/53/EÜ artikli 4 lõike 2 punktis a sätestatud keeldu ei kohaldata varuosade suhtes, mis lastakse turule pärast 1. juulit 2003, kuid mida kasutatakse enne 1. juulit 2003 turule lastud sõidukite puhul. Selle erandiga on lubatud remontida sõidukeid, mis on lastud turule enne artikli 4 lõike 2 punktis a sätestatud keelu jõustumist, varuosadega, mis vastavad samadele kvaliteedi- ja ohutusnõuetele kui need osad, millega sõidukid olid algselt varustatud.
            
         
               (7)
            
            
               Varuosad sõidukite jaoks, mis on lastud turule pärast 1. juulit 2003, kuid enne direktiivi 2000/53/EÜ II lisas ette nähtud erandi kehtivusaja lõppu, ei ole hõlmatud kõnealuse erandiga. Seega peavad selliste sõidukite varuosad olema raskmetallivabad, isegi kui neid kasutatakse algselt raskmetalle sisaldavate osade asendamiseks.
            
         
               (8)
            
            
               Teatavatel juhtudel on tehniliselt võimatu remontida sõidukit muude kui originaalvaruosadega, kuna see nõuaks kogu sõiduki süsteemi mõõtmete või toimimisomaduste muutmist. Muud varuosad ei sobi sõidukisüsteemidesse, mille valmistamisel algselt kasutati raskmetalle sisaldavaid osasid, ja selliseid sõidukeid ei saa remontida ning need tuleks enneaegselt kasutusest kõrvaldada. Tarbijate ohutuse tagamiseks ja toote eluea pikendamisest tuleneva keskkonnakasu kaalutustel tuleks lubada kõnealuste sõiduki remontimist originaalvaruosadega.
            
         
               (9)
            
            
               Seepärast tuleks direktiivi 2000/53/EÜ vastavalt muuta.
            
         
               (10)
            
            
               Käesoleva otsusega ette nähtud meetmed on kooskõlas Euroopa Parlamendi ja nõukogu 5. aprilli 2006. aasta direktiivi 2006/12/EÜ (jäätmete kohta) (3) artikli 18 lõike 1 alusel loodud komitee arvamusega,
            
         ON VASTU VÕTNUD JÄRGMISE OTSUSE:
   Artikkel 1
   Direktiivi 2000/53/EÜ II lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 23. veebruar 2010
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  EÜT L 269, 21.10.2000, lk 34.
   
      (2)  ELT L 225, 23.8.2008, lk 10.
   
      (3)  ELT L 114, 27.4.2006, lk 9.
   
      LISA
      
         
            „II LISA
            
               Materjalid ja osad, mille suhtes kehtib erand artikli 4 lõike 2 punktist a
            
            
                        Materjalid ja osad
                     
                     
                        Erandi ulatus ja kehtivusaeg
                     
                     
                        Märgistada või tähistada vastavalt artikli 4 lõike 2 punkti b alapunktile iv
                     
                  
                        
                           Plii legeeriva elemendina
                        
                     
                  
                        
                                    1.
                                 
                                 
                                    Masinaehitusteras ja galvaanitud teras pliisisaldusega kuni 0,35 massiprotsenti
                                 
                              
                     
                         
                     
                     
                         
                     
                  
                        
                                    2.a)
                                 
                                 
                                    Masinaehitusalumiinium pliisisaldusega kuni 2 massiprotsenti
                                 
                              
                     
                        Varuosadena sõidukitele, mis on lastud turule enne 1. juulit 2005
                     
                     
                         
                     
                  
                        
                                    2.b)
                                 
                                 
                                    Alumiinium pliisisaldusega kuni 1,5 massiprotsenti
                                 
                              
                     
                        Varuosadena sõidukitele, mis on lastud turule enne 1. juulit 2008
                     
                     
                         
                     
                  
                        
                                    2.c)
                                 
                                 
                                    Alumiinium pliisisaldusega kuni 0,4 massiprotsenti
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Vasesulam pliisisaldusega kuni 4 massiprotsenti
                                 
                              
                     
                         
                     
                     
                         
                     
                  
                        
                                    4.a)
                                 
                                 
                                    Laagriliuad ja puksid
                                 
                              
                     
                        Varuosadena sõidukitele, mis on lastud turule enne 1. juulit 2008
                     
                     
                         
                     
                  
                        
                                    4.b)
                                 
                                 
                                    Laagriliuad ja puksid mootorites, jõuülekannetes ja õhukonditsioneeride kompressorites
                                 
                              
                     
                        1. juulini 2011 ja pärast seda kuupäeva varuosadena sõidukitele, mis on lastud turule enne 1. juulit 2011
                     
                     
                         
                     
                  
                        
                           Plii ja pliiühendid osades
                        
                     
                  
                        
                                    5.
                                 
                                 
                                    Akud
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Vibratsioonisummutid
                                 
                              
                     
                         
                     
                     
                        X
                     
                  
                        
                                    7.a)
                                 
                                 
                                    Vulkaniseerimisvahendid ja elastomeeride stabilisaatorid pidurivoolikutes, kütusevoolikutes, ventilatsioonivoolikutes, elastomeer-/metallosad šassiirakendustes ja mootori montaažiosades
                                 
                              
                     
                        Varuosadena sõidukitele, mis on lastud turule enne 1. juulit 2005
                     
                     
                         
                     
                  
                        
                                    7.b)
                                 
                                 
                                    Vulkaniseerimisvahendid ja elastomeeride stabilisaatorid pidurivoolikutes, kütusevoolikutes, ventilatsioonivoolikutes, elastomeer-/metallosad šassiirakendustes ja mootori montaažiosades, mis sisaldavad kuni 0,5 massiprotsenti pliid
                                 
                              
                     
                        Varuosadena sõidukitele, mis on lastud turule enne 1. juulit 2006
                     
                     
                         
                     
                  
                        
                                    7.c)
                                 
                                 
                                    Ülekandeseadmetes kasutatavate elastomeeride sidumisvahendid pliisisaldusega kuni 0,5 massiprotsenti
                                 
                              
                     
                        Varuosadena sõidukitele, mis on lastud turule enne 1. juulit 2009
                     
                     
                         
                     
                  
                        
                                    8.a)
                                 
                                 
                                    Plii joodistes, millega kinnitatakse elektrilised ja elektroonilised osad elektroonikaplaatidele ning plii osade (välja arvatud alumiinium-elektrolüütkondensaatorid) lõpp-punktide, osade tihvtide ja elektroonikaplaatide viimistluses
                                 
                              
                     
                        Sõidukid tüübikinnituse kuupäevaga enne 1. jaanuari 2016 ja nende sõidukite varuosad
                     
                     
                        X (1)
                        
                     
                  
                        
                                    8.b)
                                 
                                 
                                    Plii muude elektriseadmete joodistes, v.a pehmejoodis elektroonikaplaatidel või klaasil
                                 
                              
                     
                        Sõidukid tüübikinnituse kuupäevaga enne 1. jaanuari 2011 ja nende sõidukite varuosad
                     
                     
                        X (1)
                        
                     
                  
                        
                                    8.c)
                                 
                                 
                                    Plii alumiinium-elektrolüütkondensaatorite lõpp-punktide viimistluses
                                 
                              
                     
                        Sõidukid tüübikinnituse kuupäevaga enne 1. jaanuari 2013 ja nende sõidukite varuosad
                     
                     
                        X (1)
                        
                     
                  
                        
                                    8.d)
                                 
                                 
                                    Plii, mida kasutatakse pehmejoodisega jootmisel klaasile õhukuluandurites
                                 
                              
                     
                        Sõidukid tüübikinnituse kuupäevaga enne 1. jaanuari 2015 ja nende sõidukite varuosad
                     
                     
                        X (1)
                        
                     
                  
                        
                                    8.e)
                                 
                                 
                                    Plii kõrge sulamistemperatuuriga joodises (nt pliisulamid, mis sisaldavad pliid 85 massiprotsenti või üle selle)
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.f)
                                 
                                 
                                    Plii pin-sõrmpistik-ühendussüsteemides
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.g)
                                 
                                 
                                    Plii joodises, millega luuakse stabiilne elektriühendus pooljuhtkiibi viigu ja aluse voolukandja vahel pöördkiibi (Flip Chip) integraallülituspaketis integreeritud Flip Chip lülituste pakkimiste sees
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.h)
                                 
                                 
                                    Plii joodises, millega kinnitatakse soojuse hajutajad soojuse eemaldile jõupooljuhtseadistes, mille kiibi suurus on vähemalt 1 cm2 projektsioonipindala ja voolutihedus vähemalt 1 A/mm2 ränikiibi pindala
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.i)
                                 
                                 
                                    Klaasil paiknevates elektrirakendustes kasutatavates joodistes sisalduv plii (välja arvatud pehmejoodis lamineeritud klaasil)
                                 
                              
                     
                        Sõidukid tüübikinnituse kuupäevaga enne 1. jaanuari 2013 ja nende sõidukite varuosad (3)
                        
                     
                     
                        X (1)
                        
                     
                  
                        
                                    8.j)
                                 
                                 
                                    Plii pehmejoodistes lamineeritud klaasil
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    9.
                                 
                                 
                                    Klapipesad
                                 
                              
                     
                        Varuosadena mootoritüüpidele, mis on välja töötatud enne 1. juulit 2003
                     
                     
                         
                     
                  
                        
                                    10.
                                 
                                 
                                    Elektrilised osad, mis sisaldavad pliid klaasi (välja arvatud pirnides ja süüteküünalde glasuuris kasutatav klaas) või keraamilise materjali koostises
                                 
                              
                     
                         
                     
                     
                        X (4) (välja arvatud mootorite piesoelektrilised osad)
                     
                  
                        
                                    11.
                                 
                                 
                                    Pürotehnilised sütikud
                                 
                              
                     
                        Sõidukid tüübikinnituse kuupäevaga enne 1. juulit 2006 ja nende sõidukite varuosad
                     
                     
                         
                     
                  
                        
                           Kuuevalentne kroom
                        
                     
                  
                        
                                    12.a)
                                 
                                 
                                    Korrosioonivastased katted
                                 
                              
                     
                        Varuosadena sõidukitele, mis on lastud turule enne 1. juulit 2007
                     
                     
                         
                     
                  
                        
                                    12.b)
                                 
                                 
                                    Korrosioonivastased katted polt-mutter-ühendustele šassiirakendustes
                                 
                              
                     
                        Varuosadena sõidukitele, mis on lastud turule enne 1. juulit 2008
                     
                     
                         
                     
                  
                        
                                    13.
                                 
                                 
                                    Autoelamutes kasutatavad absorptsioonkülmikud
                                 
                              
                     
                         
                     
                     
                         
                     
                  
                        
                           Elavhõbe
                        
                     
                  
                        
                                    14.a)
                                 
                                 
                                    Lahenduslambid esilaternates
                                 
                              
                     
                        Sõidukid tüübikinnituse kuupäevaga enne 1. juulit 2012 ja nende sõidukite varuosad
                     
                     
                         
                     
                  
                        
                                    14.b)
                                 
                                 
                                    Fluorestsentslambid armatuurlaua ekraanides
                                 
                              
                     
                        Sõidukid tüübikinnituse kuupäevaga enne 1. juulit 2012 ja nende sõidukite varuosad
                     
                     
                         
                     
                  
                        
                           Kaadmium
                        
                     
                  
                        
                                    15.
                                 
                                 
                                    Elektrisõidukite akud
                                 
                              
                     
                        Varuosadena sõidukitele, mis on lastud turule enne 31. detsembrit 2008
                     
                     
                         
                     
                  
               Märkused
            
            Homogeenses materjalis võib plii, kuuevalentse kroomi ja elavhõbeda maksimumkontsentratsioon olla kuni 0,1 massiprotsenti ja kaadmiumi maksimumkontsentratsioon kuni 0,01 massiprotsenti.
            Erandi kehtivuse lõppemise ajal turul olevate sõidukite osade taaskasutamine on lubatud piiranguteta, kuna artikli 4 lõike 2 punkt a seda ei hõlma.
            Artikli 4 lõike 2 punkti a sätteid ei kohaldata pärast 1. juulit 2003 turule lastud varuosade suhtes, mida kasutatakse enne 1. juulit 2003 turule lastud sõidukite puhul (5).
         
      
      
         (1)  Demontaaž, kui seoses punktiga 10 ületatakse keskmiseks künniseks määratud 60 grammi sõiduki kohta. Selle tingimuse kohaldamisel ei arvestata elektroonilisi seadmeid, mida tootja ei ole paigaldanud tootmisliinil.
      
         (2)  See erand vaadatakse läbi 2014. aastal.
      
         (3)  See erand vaadatakse läbi enne 1. jaanuari 2012.
      
         (4)  Demontaaž, kui seoses punkti 8 alapunktidega a–j ületatakse keskmiseks künniseks määratud 60 grammi sõiduki kohta. Selle tingimuse kohaldamisel ei arvestata elektroonilisi seadmeid, mida tootja ei ole paigaldanud tootmisliinil.
      
         (5)  Seda tingimust ei kohaldata rataste tasakaalustusvihtide, elektrimootorite süsiharjade ja pidurite hõõrdkatete suhtes.”